Byrettens dom stadfæstes med den ændring, at straffen nedsættes til fængsel i 13 år
Ret: Vestre Landsret (2. instans)
Faggruppe: Straffesag — Nævningesag
Sagsemner: Formueforbrydelser;
Forurettede og vidner;
Liv og legeme;

/

Vestre Landsret
Pressemeddelelse

23. marts 2023

Fængsel i 13 år for drab og groft røveri begået i forening med samlever

V.L. S-1914-22

En nu 23-årig kvinde var tiltalt for drab ved i forening med sin daværende

samlever over flere timer at have udøvet grov vold mod og afslutningsvist

kvalt en mand, som kvinden havde haft en relation til. Kvinden var ligeledes

tiltalt for i forening med sin daværende samlever at have begået groft røveri

mod den samme mand i forbindelse med voldsudøvelsen.

Tiltalte erkendte at have medvirket til en del af den grove vold, men nægtede

sig skyldig i drab og røveri.

Ved landsrettens dom afsagt den 23. marts 2023 blev tiltalte af et enigt

nævningeting fundet skyldig i drab og groft røveri begået i forening med den

daværende samlever.

Der blev afgivet 11 stemmer for at idømme tiltalte fængsel i 13 år og 7

stemmer for at idømme tiltalte fængsel i 14 år. Straffen blev herefter fastsat

til fængsel i 13 år.

Byretten var nået til det samme resultat med hensyn til skyldsspørgsmålet,

men havde fastsat straffen til fængsel i 14 år.



/